Pozdravljen,

pošiljam ti rešitve od prejšnje ure dodatnega pouka. Preveri jih s svojimi.

**Feri Lainšček: Deček na dedovem kolesu**

 Biciklin za proslave

Pod večer Ciri končno ugleda znano postavo in v začudenju komaj zadrži sapo. Ded Lacko, ki potiska ob sebi kolo, mu pomaha s privzdignjeno čepico, nato pa kar po sadovnjaku zavije proti domu. Njegovi koraki so poskočni, a kratki, saj je že na daleč videti, da ga je popotovanje pošteno utrudilo. Kolo, ki se mu med pedala zapleta visoka trava, je prašno in staro. Pravzaprav: zelo zelo staro, izdelano še v času, ko še niso poznali Derailleurjevega predležja s prestavami, pa tudi zavora je bila vgrajena v pesto zadnjega kolesa. Ded ne razume Cirijevega razočaranja in mu pravi: »Samo dobro ga je treba očistiti in podmazati pa bo kot novo!« Ciri kajpada vidi, da kolo ni niti malo zarjavelo in obtolčeno ter da sta plašča povsem neobrabljena. Zdi se, kot da ga je Lacko pripeljal naravnost iz muzeja ali pa je pač čudežno stopil ponj v nek davni čas, ko je ta kup železja seveda še lahko bil dosežek tehnike. »Cela desetletja je bil biciklin varno spravljen na podstrešju,« mu pojasni starec. »Le vsako leto na obletnico osvoboditve ga je Franko znova podmazal in se z njim odpeljal na proslavo. Potem pa je vrag vzel staro državo in še te proslave ni bilo več, tako da mu biciklin res ni v ničemer služil.« Deček molče seže po kolesu in pritisne na zvonec, ki kot velika goba tiči na okornem krmilu. Nepričakovano glasno in prijetno zvonko kovinsko cingljanje se razleže po sadovnjaku in odmevka po ogradi. Kure, ki so se že odpravile spat, se vznemirijo v kurniku in sosedovo ščene se bevskajoč oglasi. Zagotovo ima biciklin torej vsaj zvonec, ki ga bo daleč slišati.

**1. Ali so navedene trditve o izhodiščnem besedilu pravilne ali ne? Če je trditev pravilna, obkroži DA, če ni, obkroži NE.**

To je dramsko besedilo. DA NE

Avtor besedila je znan. DA NE

Besedilo je pustolovska zgodba. DA NE

Zgodbo pripoveduje Ciri. DA NE

**2. V besedilu piše: »Ded ne razume Cirijevega razočaranja«. Zakaj je bil po tvojem mnenju Ciri razočaran? Upoštevaj 1. del izhodiščnega besedila in odgovori s svojimi besedami.**

Ciri je razočaran, ker je to muzejski primerek kolesa/staro kolo, ki nima prestav/modernih zavor./Ker je bilo kolo kot star kup železa./Ker ni dobil boljšega/lepega/novega kolesa./Pričakoval je novejše/sodobnejše kolo./Ni pričakoval tako starega/nemodernega kolesa./Ker se s kolesom ni mogel pohvaliti pred sošolci.

Nepravilen odgovor: Bil je razočaran, ker je bilo kolo zarjavelo.

**3. Kaj v izhodiščnem besedilu pomeni, da je kolo oldtimer, ki gre za med? Razlago podčrtanega dela besedila napiši na črti.**

Pomeni, da je kolo iz starih časov, zanj lahko dobiš denar/ga zelo hitro prodajo./To pomeni, da je kolo staro, a drago/ dragoceno/zaželeno/vredno/iskano/ ljudje ga kupujejo/se dobro/drago prodaja./ Starina, ki se dobro prodaja./Ker je staro, je pridobilo vrednost.

**4. Bina Štampe Žmavc je znana slovenska pesnica. V šoli ste brali tudi pesmi drugih avtorjev. Kateri trije od naštetih avtorjev so prav tako napisali veliko pesmi? Obkroži črke pred pravilnimi odgovori.**

A Tone Pavček

B Leopold Suhodolčan

C Hans Christian Andersen

Č Boris A. Novak

D Svetlana Makarovič

|  |  |
| --- | --- |
| **Zakaj vrane mislijo, da so srake »vrane z napako«? Poišči v pesmi vsaj 5 lastnosti srak in napiši zaokroženo besedilo, ki bo imelo do 6 povedi.** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **Ervin Fritz: SORODNICE SRAKE** Naše sorodnice srake nam še daleč niso enake. Ali srake sploh krakajo? Na ves glas kokodakajo! Dolgi rep, ki jim kazi stas, se vleče za njimi kot slab glas. Vranje gnezdo je zmeraj postlano.Če pa je že kdaj razmetano, ni kot gnezdo, imenovano sračje, namesto slame smrdljivo dračje! In jadrati, jadrati sploh ne znajo. Pri pristajanju bi potrebovale padalo. Zgrešijo gnezdo pa vejo in še ograjo in pristanejo na kljun in na sedalo. In kradejo, mojbog, kako kradejo! Kar se le sveti, popadejo. Sunejo ti uro in se z njo kitijo – naduto,po sračje. Zlato, zlato, četudi mačje, nikdar se ga ne zasitijo.Ne kradejo kakor vrane, ki so diskretne in zadržane in zato v soseščini spoštovane.Bog je ustvaril obe, vrano in srako, a srako kot vrano z napako. (E. Fritz, Vrane, Mladinska knjiga, Ljubljana 2008.) stas – postava dračje – suho, odpadlo vejevje |

Primer: Srake so (po mnenju vran) vrane z napako. Imajo predolg rep, ne znajo krakati(, saj se oglašajo, kot da bi kokodakale). Ne znajo elegantno/lepo leteti/jadrati po zraku ter natančno pristajati(, saj jih pri tem premetava in meče naprej ali nazaj). So zelo nemarne/neredne(, njihovo gnezdo namreč ni čisto/v njem je smrdljivo dračje). Predvsem pa (so znane po tem, da neprestano) kradejo/(so nadute, saj) si prisvojijo vse, kar se sveti/se kitijo z ukradenim nakitom/vsem, kar se sveti.

NAVODILO ZA DELO

Prilagam UL – opis bolezni, neumetnostno besedilo. Reši ga in utrdi svoje znanje. Jutri bom objavila rešitve, da boš svoje delo lahko preveril.

**Natančno preberi izhodiščno besedilo, nato pa se loti reševanja nalog. ☺ ☺**

|  |
| --- |
| AFTERanice v ustih ali aftne razjede niso prava bolezen, ampak neprijetna okužba ust. Najpogosteje se pojavljajo pri mladostnikih, pri katerih imunski sistem še ni dovolj razvit, in pri ženskah. Dejansko se pri ženskah afte pojavljajo dvakrat pogosteje kot pri moških. Če so afte imeli že vaši starši, imate 90 % možnosti, da jih boste imeli tudi vi. Nihče natančno ne ve, kaj povzroča večino aft, vendar pa njihov nastanek običajno povezujejo s stresom. Nekateri zdravniki menijo, da lahko afte nastanejo zaradi pomanjkanja železa, folne kisline ali vitamina B12. Lahko jih povzroči okvara imunskega sistema ali alergija na hrano. Dobra stran je, da niso nalezljive.Tipičen simptom ob nastanku aft je pekoč in srbeč občutek v ustih, ki se pojavi od 6 do 24 ur pred nastankom ranic. Majhni, boleči, kotanjasti čiri se nato pojavljajo posamič ali v gručah in trajajo od pet do deset dni. Ranice so sivkasto bele ali bledo rumene in imajo rdeč rob. Lahko se pojavljajo na notranji strani lic in ustnic, na jeziku, na začetku dlesni ali na mehkem nebu.Afte po navadi izginejo same od sebe. Zdravila, ki jih dobite večinoma brez recepta, zdravljenja ne pospešujejo, pač pa olajšajo bolečine. Mazila naj vsebujejo glicerin, ki afto zaščiti, in peroksid, ki deluje proti bakterijam. Če afte trajajo več kot 14 dni, potrebujete zdravniško pomoč. Zdravnik bo verjetno predpisal antibiotik.Obstaja veliko alternativnih načinov zdravljenja. Med rastlinami, s katerimi si lahko pomagamo, so regrat, sivka, ognjič, čajevec in mira.Afte se da tudi preprečiti. Priporočajo, da si zobe umivate z razkuževalno sodo bikarbono. Vsak dan pojejte po štiri jušne žlice jogurta, narejenega iz žive kulture. Izogibajte se začinjeni, slani in kisli hrani. Pomaga tudi, če jemljete vitamina C in B, folno kislino, pripravke železa in cinka.(Prirejeno po: Afte, Družinski zdravstveni vodnik, MK, 2005.) |

1. **Dopolni povedi.**

Prebral/-a sem besedilo z naslovom \_\_\_\_\_\_\_\_\_\_\_\_\_\_\_, ki je bilo objavljeno v knjigi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ki jo je \_\_\_\_\_\_\_\_\_\_ leta izdala založba \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. Besedilo govori o \_\_\_\_\_\_\_\_\_\_\_\_\_\_\_\_\_\_.

1. **Kje bi tako besedilo še lahko bilo objavljeno? Obkroži črko pred najustreznejšo možnostjo.**

A Na spletnih straneh z zdravstveno tematiko.

B V učbeniku za naravoslovje.

C V strokovni reviji, namenjeni geografom.

Č V radijski oddaji o ljudeh po svetu.

1. **Kaj vse si o aftah izvedel/-a iz izhodiščnega besedila? Obkljukaj povedi, ki vsebujejo podatke iz izhodiščnega besedila.**
* Kako se afte širijo med ljudmi.
* Kateri simptom se pojavi pred pojavom samih aft.
* Katere rastline lahko izberemo kot alternativno možnost zdravljenja.
* Kako afte izgledajo.
* Kako so afte zdravili v preteklosti.
* Kaj o aftah menijo mladostniki.
* Kdaj je zaradi aft treba k zdravniku.
* Kaj naj počnemo, da aft ne bi dobili.
1. **Katere podatke lahko poiščeš v besedilu? Pobarvaj/osenči like, v katerih so podatki, ki jih najdeš v izhodiščnem besedilu.**

POSLEDICE

SIMPTOMI

NASTANEK BOLEZNI/OKUŽBE

NAČINI ZDRAVLJENJA

VZROKI ZA NASTANEK

TRAJANJE

NAČINI PREPREČEVANJA

VIDEZ/IZGLED

ZGODOVINA OKUŽBE

ZAPLETI

NALEZLJIVOST

1. **Med naslednjimi trditvami poišči napačne, prečrtaj jih in jih popravi. Popravljene dele povedi zapiši na črte. Če je trditev pravilna, na črto napiši kljukico.**
* Vsi vemo, kaj povzroča večino aft. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Nekateri zdravniki menijo, da lahko afte nastanejo tudi zaradi pomanjkanja železa.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* 12–24 ur pred nastankom aft se pojavi srbeč in pekoč občutek v ustih.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* Afte se pojavijo na notranji strani lic in ustnic, na jeziku, začetku dlesni ali na trdem nebu. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Afte po navadi ne izginejo same po sebi. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Vsak dan pojejte po štiri kavne žlice jogurta, narejenega iz žive kulture.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* Za aftami pogosteje obolijo moški.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **V naslednjem odlomku iz izhodiščnega besedila obkroži glagole.**

Obstaja veliko alternativnih načinov zdravljenja. Med rastlinami, s katerimi si pomagamo, so regrat, sivka, ognjič, čajevec in mira. Nekatere od teh rastejo v naši bližini. Preventivno jemo veliko jogurta iz živih kultur. Ne kuhamo začinjene hrane in ne uživamo preveč kislega in slanega. Priporočajo, da si zobe umivamo z razkuževalno sodo bikarbono.

1. **Obkrožene glagole razvrsti glede na pomen v spodnjo preglednico.**

|  |  |  |
| --- | --- | --- |
| Dejanje | Dogajanje | Stanje |
|  |  |  |

1. **Na črto prepiši tiste glagole, ki so v 1. osebi množine sedanjega časa.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Izpiši glagola, ki imata ob sebi besedico *si*.**

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**č) Izpiši glagol, ki je v 3. os. ednine sedanjega časa.** \_\_\_\_\_\_\_\_\_\_\_\_\_\_\_\_\_\_

1. **V prvem odstavku izhodiščnega besedila poišči poved, v kateri so trije glagoli: eden od njih je v pretekliku, eden v sedanjiku in eden v prihodnjiku. Prepiši poved, nato izpiši glagole na prava mesta v preglednico.**

Poved: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| Glagol v pretekliku | Glagol v sedanjiku | Glagol v prihodnjiku |
|  |  |  |

1. **Naslednje povedi zanikaj. Pazi na pravilen zapis nikalnice in na spremembo sklona pri samostalniku.**

Afte so neprijetna okužba v ustih.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pri ženskah se pojavljajo dvakrat pogosteje kot pri moških.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Afte sem že imel.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vid hoče za lajšanje bolečin dobro mazilo.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Za zdravljenje aft bo v prihodnosti še veliko možnosti.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Za zdravljenje aft imam rešitev.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Naslednje povedi iz izhodiščnega besedila postavi v prihodnjik. Pazi na besedni red.**

Nihče natančno ne ve, kaj povzroča večino aft, vendar pa njihov nastanek običajno povezujejo s stresom. Nekateri zdravniki menijo, da lahko afte nastanejo zaradi pomanjkanja železa, folne kisline ali vitamina B12. Lahko jih povzroči okvara imunskega sistema ali alergija na hrano. Dobra stran je, da niso nalezljive.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_